Vimmelskaftet (København)

Vimmelskaftet er en gate i indre by i København. Den er en del av Strøget og ligger mellom Nygade og Amagertorv.

Gaten het opprinnelig Købmannegade og senere Ty(d)skemannegade og er kjent fra det 14. århundre. 

Vimmelskaft er en gammel betegnelse for et bor. Bakgrunnen for navnet er at gaten sammen med de to gatene Klædeboderne (nå Skindergade) og Skoboderne (nå Skoubogade) tilsammen dannet en figur som kunne ligne et bor. Første gang man kjenner navnet Vimmelskaftet er i 1597.

Navnet Ty(d)skemannegade stammer angivelig fra at en del tyskere, primært kjøpmenn, slo seg ned i denne gaten. Senere i middelalderen var gaten hjemsted for forskjellige håndverkere som ofte var ansatt av kronen eller magistraten. Man kunne finne mange boder inn mot gaten fra disse håndverkerne. I tillegg lå mange av byens bedre vertshus og herberger her.

Referanser

Litteratur 
 Peter Henningsen og Ulrik Langen: Hundemordet i Vimmelskaftet og andre fortællinger fra 1700-tallets København, Jyllands-Postens Forlag, 2010, ISBN13 978-87-769-2221-4

Eksterne lenker 
 
 Strøget. Tyskemannegade, 2007 Sidensaxo

Veier i København